6. pielikums

Pilotprojektu 2023. gada atklātā konkursa nolikumam (xx.xx.2023.)

**Pilotprojekta pieteikuma vērtēšanas metodika**

**Saturs**

[Ievads 1](#_Toc137802648)

[1. Lietotie termini, saīsinājumi un to skaidrojums 1](#_Toc137802649)

[2. Metodiku reglamentējošie un saistošie dokumenti 2](#_Toc137802650)

[3. Pilotprojekta pieteikuma izvērtēšana 3](#_Toc137802651)

[3.1. Pilotprojekta pieteikuma administratīvo kritēriju vērtējums 3](#_Toc137802652)

[3.2. Pilotprojekta pieteikuma individuālais vērtējums 3](#_Toc137802653)

[3.3. Ekspertu konsultatīvā tikšanās 10](#_Toc137802654)

[3.4. Projekta pieteikuma konsolidētais vērtējums 10](#_Toc137802655)

[3.5. Pilotprojekta pieteikuma vērtēšanas procesa secība 11](#_Toc137802656)

# Ievads

1. Pilotprojekta pieteikuma vērtēšanas metodika (turpmāk - metodika) izstrādāta projekta “Veselības aprūpes pakalpojumu modeļu attīstības laboratorija” 2023. gada atklātā pilotprojektu atlasē (turpmāk – konkurss) iesniegto pilotprojektu pieteikumu izvērtēšanas nodrošināšanai. Konkurss tiek rīkots, pamatojoties uz projekta “Veselības aprūpes pakalpojumu modeļu attīstības laboratorija” 2023. gada atklātās pilotprojektu atlases nolikumā (turpmāk - nolikums) noteiktajām prasībām.
2. Metodika ir izstrādāta ar Nacionālā veselības dienesta (turpmāk – Dienests) 2023. gada 20. jūnija rīkojumu Nr. 16-2/162/2023 “Par rīkojuma Nr. 16-2/432/2022 atcelšanu un darba grupas izveidošanu” izveidotās Darba grupa locekļiem un neatkarīgajiem ekspertiem (turpmāk – eksperts), kuri veic pilotprojektu pieteikumu izvērtēšanu.
3. Metodika izstrādāta, ievērojot projekta “Veselības aprūpes pakalpojumu modeļu attīstības laboratorija” 2023. gada atklātās pilotprojektu atlases nolikumu.

# 1. Lietotie termini, saīsinājumi un to skaidrojums

# 

|  |  |
| --- | --- |
| **Termins** | **Skaidrojums** |
| Ārstniecības persona | Persona, kam ir medicīniskā izglītība un kas nodarbojas ar ārstniecību[[1]](#footnote-2) |
| Darba grupa | Ar Dienesta 2023. gada 20. jūnija rīkojumu Nr. 16-2/162/2023 “Par rīkojuma Nr. 16-2/432/2022 atcelšanu un darba grupas izveidošanu” izveidotā Darba grupa |
| Darba grupas loceklis | Persona, kas deleģēta darbam Darba grupā un pārstāv konkrētu institūciju un nodrošina darbu saskaņā ar Darba grupas nolikumu |
| Darba grupas vadītājs | Persona, kas deleģēta darbam Darba grupā kā tās vadītājs un nodrošina Darba grupas un tās locekļu darbu saskaņā ar Darba grupas nolikumu |
| Pilotprojekta iesniedzējs | Juridiska persona, kas atbilst konkursa nolikumā noteiktajām prasībām un kas ir sagatavojusi un iesniegusi izvērtēšanai Pilotprojekta pieteikumu. |
| Eksperts | Attiecīgās veselības aprūpes nozares profesionālis, kurš pēc Dienesta uzaicinājuma sniedz neatkarīgu Pilotprojektu pieteikumu vērtējumu, kā arī nozarei atbilstošs Darba grupas loceklis, kurš piedalās Pilotprojektu pieteikumu vērtēšanā. |
| Eksperta līgums | Līgums, kas noslēgts starp Dienestu un eksperta pakalpojumus nodrošinošo juridisko personu par eksperta dalību pilotprojektu pieteikumu vērtēšanā. |
| Individuālais vērtējums | Katra eksperta, kurš piedalās pilotprojektu vērtēšanā, sniegtais argumentēts individuālais vērtējums punktos par pilotprojektu pieteikumu. |
| IS | Informācijas sistēma, kurā Darba grupas locekļi un eksperti apkopo savus individuālos Pilotprojektu pieteikumu vērtējumus. Sistēmu administrē Dienests. |
| Izvērtēšanas atskaite | Atskaite, ko eksperts sagatavo un iesniedz Dienestam vērtēšanas procesa noslēgumā. |
| Pilotprojekta vadītājs | Persona, kas Pilotprojekta pieteikumā norādīta kā pilotprojekta vadītājs un ar kuru Dienests organizē komunikāciju pilotprojektu izvērtēšanas laikā un starp Dienestu un Pilotprojekta iesniedzēju noslēgtā līguma darbības laikā. |
| Kvalitatīvie vērtēšanas kritēriji | Pilotprojektu pieteikumu vērtēšanas kritēriji, kuros tiek novērtēta pilotprojektu atbilstība nolikumā noteiktajiem kvalitātes kritērijiem, kas definēti nolikuma 3. un 4.pielikumos |
| Pacientu interešu aizstāvības pārstāvošās organizācijas | Nevalstiskās organizācijas, kuras pārstāv konkrētas veselības aprūpes nozares jomas pacientu intereses dažādās sabiedrības grupās. |
| Pilotprojektu vērtēšanas kārtība | Kārtība, kas nosaka secību, veidu, apjomu un noteikto kritēriju ievērošanu, lai veiktu pilotprojektu pieteikumu vērtēšanu |
| Projekta sekretārs | Dienesta deleģēts pārstāvis, kurš ir atbildīgs par visu pilotprojektu vērtēšanas procesu no pieteikuma saņemšanas līdz izvērtēšanas atskaites iesniegšanas brīdim. |
| Profesionālās organizācijas | Nevalstiskās organizācijas, kuras apvienojušās, lai pārstāvētu profesionāļu intereses dažādās sabiedrības grupās. |
| Publiskie reģistri | Valsts iestāžu uzturētie reģistri, kas pieejami publiskai lietošanai. |
| Vienotie administratīvās atbilstības kritēriji | Pilotprojektu pieteikumu vērtēšanas kritēriji, kuros tiek novērtēta pilotprojektu atbilstība nolikumā noteiktajām administratīvajām prasībām |

# 2. Metodiku reglamentējošie un saistošie dokumenti

1. Latvijas Atveseļošanas un noturības mehānisma plāns.
2. Projekta “Veselības aprūpes pakalpojumu modeļu attīstības laboratorija” 2023. gada atklātās pilotprojektu atlases nolikums.
3. Pakalpojumu modeļu projekta pieteikuma pirmā posma veidlapa projektam “Veselības aprūpes pakalpojumu modeļu attīstības laboratorija”.
4. Pakalpojumu modeļu projekta pieteikuma otrā posma veidlapa projektam “Veselības aprūpes pakalpojumu modeļu attīstības laboratorija”.
5. Pilotprojektu pieteikumu 1.posma vērtēšanas kritēriji.
6. Pilotprojektu pieteikumu 2.posma vērtēšanas kritēriji.

# 3. Pilotprojekta pieteikuma izvērtēšana

1. Pilotprojektu pieteikumu izvērtēšanas procesu organizē Dienests atbilstoši Nolikumā noteiktajai kārtībai.
2. Ja pilotprojekta pieteikums atbilst vienotajiem administratīvās atbilstības kritērijiem, Dienests virza pilotprojektu pieteikumus turpmākai vērtēšanai saskaņā ar Nolikuma 5.nodaļā “Pilotprojektu pieteikumu vērtēšanas un lēmuma pieņemšanas kārtība” noteikto.
3. Pirms pieejas saņemšanas pilotprojekta pieteikumam IS, eksperts ar savu parakstu apliecina, ka neatrodas interešu konfliktā, kā arī apņemas ievērot konfidencialitātes prasības, atbilstošos apliecinājumus parakstot un nosūtot Dienestam Dienesta iepriekš noteiktā termiņā un kārtībā.
4. Dienests pēc eksperta apliecinājuma saņemšanas ekspertam dod pieeju pilotprojekta pieteikumiem un informācijai, kas nepieciešama, lai veiktu pilotprojekta pieteikuma izvērtēšanu.
5. Eksperts pilotprojekta pieteikuma vērtēšanu veic savas pārstāvētās nozares kompetenču ietvarā, sniedzot argumentētu vērtējumu.
6. Eksperts pilotprojektu pieteikumu vērtēšanas laikā sadarbojas ar Dienestu, kā arī ievēro Dienesta iepriekš sagatavotos norādījumus par pilotprojektu vērtēšanas kārtību un nosacījumiem, kas rodas eksperta un Dienesta tiesisko attiecību rezultātā.

## 3.1. Pilotprojekta pieteikuma administratīvo kritēriju vērtējums

1. Sākotnēji visus pilotprojekta pieteikumus izvērtē Dienests, nosakot to atbilstību vienotajiem administratīvās atbilstības kritērijiem.
2. Dienests izvērtē visu pilotprojekta pieteikumu atbilstību vienotajiem administratīvās atbilstības kritērijiem, nosakot to atbilstību/neatbilstību un sniedzot vārdisko vērtējumu pazīmēm “Jā” (*atbilst*) vai “Nē” (*neatbilst*).
3. Pilotprojekta pieteikums tālāk netiek vērtēts, ja neatbilst kādam no vienotajiem administratīvās atbilstības kritērijiem, kas atzīmēti ar pazīmi “N”.
4. Kritērija ietekme uz lēmumu „P” nozīmē, ka kritērijs ir precizējams un kritērija neatbilstības gadījumā Dienests pieņem lēmumu par pilotprojekta pieteikuma precizēšanu pilnīgai kritērija atbilstībai Dienesta noteiktajā laikā un kārtībā.
5. Pilotprojektu pieteikumus, kas atbilst vienotajiem administratīvās atbilstības kritērijiem, Dienests virza tālāk izvērtēšanai kvalitatīvajiem vērtēšanas kritērijiem. Pilotprojektu pieteikumu atbilstības vērtēšanu kvalitatīvajiem vērtēšanas kritērijiem veic eksperti.

## 3.2. Pilotprojekta pieteikuma individuālais vērtējums

1. Eksperts aizpilda pilotprojekta pieteikuma individuālā vērtējuma veidlapu (Nolikuma 7. pielikums) un apstiprina to IS. Individuālā vērtējuma veidlapu eksperts paraksta 10 (desmit) darba dienu laikā no brīža, kad Dienests ir nodevis pieeju pilotprojekta pieteikumam IS un visai nepieciešamajai informācijai, ja citur nav noteikts cits darba uzdevuma izpildes termiņš.
2. Individuālajā vērtējumā eksperts izvērtē katru kritēriju un sniedz vērtējumu punktos par katru kritēriju, ievērojot šajā metodikā norādītos apakš kritērijus, argumentēti pamatojot sniegto vērtējumu.
3. Kritērijus izvērtē, piešķirot tiem no 0 (nulles) līdz 5 (pieciem) punktiem katrā kritērijā. Punktam atbilstošs vērtējuma apraksts: 
   1. Izcili – 5 (pieci) punkti (pilotprojekta pieteikums atbilst augstākajām attiecīgās nozares prasībām vai pat pārsniedz tās kritērijā, jebkura pilotprojekta pieteikuma nepilnība ir nenozīmīga);
   2. Labi – 4 (četri) punkti (Pilotprojekta pieteikums atbilst attiecīgās nozares prasībām kritērijā, tomēr ir konstatējami atsevišķi trūkumi);
   3. Apmierinoši – 3 (trīs) punkti (pilotprojekta pieteikums kopumā atbilst attiecīgās nozares prasībām kritērijā, ir konstatējami atsevišķi trūkumi, kas apgrūtinās pilotprojekta realizāciju un rezultātu sasniegšanu);
   4. Vāji – 2 (divi) punkti (Pilotprojekta pieteikums daļēji vai tikai vispārēji atbilst attiecīgās nozares prasībām kritērijā, ir konstatējami trūkumi, kas padara apgrūtinošu pilotprojekta sekmīgu realizāciju un mērķu sasniegšanu);
   5. Neapmierinoši – 1 (viens) punkts (pilotprojekta pieteikums neatbilst attiecīgās nozares prasībām kritērijā, un sniegtā informācija ir nepietiekama vērtējuma veikšanai kritērijā, kā arī ir konstatējami būtiski trūkumi, kas padara apšaubāmu pilotprojekta realizāciju un mērķu sasniegšanu).
   6. Nepieņemami – 0 (nulle) punkti (pilotprojekta pieteikums neatbilst attiecīgajam kritērijam vai to nevar novērtēt, jo trūkst informācijas vai tā ir nepilnīga).
4. Ekspertu pilotprojekta pieteikuma konsolidētā vērtējuma punktu kvalitātes slieksnis ir 70% (septiņdesmit) no maksimāli iespējamā punktu skaita katrā kritērijā, kas ir vismaz 267 (divi simti sešdesmit septiņi) punkti (ieskaitot) visos kritērijos kopā. Katrā kritērijā kvalitātes slieksnis ir šāds:
   1. vismaz 63 (sešdesmit trīs) punkti kritērijā “Atbilstība un samērīgums”;
   2. vismaz 91 (deviņdesmit viens) punkts kritērijā “Ietekme un pieejamība”;
   3. vismaz 32 (trīsdesmit divi) punkti kritērijā “Budžeta plāns”;
   4. vismaz 56 (piecdesmit seši) punkti kritērijā “Īstenošanas iespējas un nodrošinājums”;
   5. vismaz 25 (divdesmit pieci) punkti kritērijā “Pēctecība un ilgtspēja”.
5. Katram kritērijam tiek piešķirts atbilstošs svars (no 1 (viens) līdz 5 (pieci)), kas norāda par attiecīgā kritērija ietekmi uz pilotprojekta vērtējuma rezultātu:
   1. svars 5 (pieci): Maksimāls svars - norāda uz galveno vai visnozīmīgāko kritēriju, kas ir būtisks, ar izšķirīgu ietekmi gala lēmuma pieņemšanā;
   2. svars 4 (četri): liels svars - norāda uz kritēriju, kam ir ievērojama ietekme gala vērtējuma pieņemšanā;
   3. svars 3 (trīs): ievērojams svars - norāda uz kritēriju, kam ir nozīmīga ietekme un kurš ir vidēji izšķirošs gala vērtējuma pieņemšanā, bet nav uzskatāms par galveno kritēriju;
   4. svars 2 (divi): vidējs svars - norāda uz kritēriju, kas ir mēreni svarīgs ar mērenu ietekmi, tomēr nav tik būtisks gala vērtējuma pieņemšanā;
   5. svars 1 (viens): zems vai minimāls svars - norāda uz kritēriju, kam ir nenozīmīga ietekme un kurš nav izšķirošs gala vērtējuma pieņemšanā.
6. Gadījumos, kad pilotprojektu pieteikumi saņēmuši vienādu punktu skaitu, priekšroka ir tiem pilotprojektu pieteikumiem, kas saņēmuši augstāku vērtējumu kritērijos, kuriem ir noteikts augstāks kritērija svars. Gadījumā, ja arī šajos kritērijos pilotprojektu pieteikumi ir novērtēti ar vienādu punktu skaitu, tiek ņemts vērā vērtējums nākamajā kritērijā ar nākamo augstāko kritērija svaru.
7. 5 (piecu) darba dienu laikā no eksperta pilotprojekta pieteikuma individuālā vērtējuma saņemšanas dienas, Dienests izvērtē šī individuālā vērtējuma atbilstību nolikumam un pilotprojektu pieteikumu vērtēšanas metodikai. Nepieciešamības gadījumā atgriežot attiecīgā eksperta iesniegto vērtējumu viņam atpakaļ precizēšanai un uzlabošanai . Dienests ekspertam argumentēti pamato atgriešanas iemeslu, norādot sagaidāmos uzlabojums. Atgriešanas gadījumā eksperts 3 (trīs) darba dienu laikā no paziņojuma saņemšanas precizē, uzlabo un apstiprina individuālo vērtējumu IS.
8. Eksperts aizpilda 1. posma individuālo vērtējumu IS (skatīt nolikuma 7. pielikumu „Pilotprojekta iesnieguma individuālā vērtējuma veidlapa”) atbilstoši šādiem kritērijiem un apsvērumiem:

|  |  |  |
| --- | --- | --- |
| **Pilotprojekta pieteikuma individuālais vērtējums** | | |
| Pilotprojekta nosaukums:  Eksperts/i: | | |
| **1.** | **Kritērijs: Atbilstība un samērīgums** | Maksimāli 90 (deviņdesmit) punkti; svars 4 (četri) |
| 1.1. | Pilotprojekta kopsavilkumā norādīts mērķis, galvenie uzdevumi, pilotprojekta sasniedzamie rezultāti un plānotais budžets | *Eksperts pamato sniegto vērtējumu punktos, ņemot vērā kritērija izpildi kopumā un katra apakš kritērija izpildi.*  *1. Kritērijam specifiska informācija ir dota pilotprojekta pieteikumā, bet, vērtējot kritēriju,* ***jāņem vērā pilotprojekta pieteikums kopumā.***  *2. Pilotprojekta atbilstību un samērīgumu, tajā skaitā izvēlēto inovatīvo pieeju izvirzītās problēmas risinājumam, pilotprojekta mērķus un risinājumus, eksperts vērtē atbilstoši attiecīgās nozares/nozaru un konkrētā pilotprojekta specifikai. Par katru kritēriju un tā apakšpunktu, eksperts sniedz vērtējumu punktos, kas aprakstīti metodikas 23.punktā.*  *3. Eksperts vērtē pilotprojektā plānotās inovācijas pārnesi tālākajā darbībā un nozares attīstībā, savu vērtējumu balstot atbilstoši attiecīgās nozares vai nozaru un konkrētā pilotprojekta specifikai.* |
| 1.2. | Pilotprojekta pieteikumā ir aprakstīta problēma, ko pilotprojekts risinās. Pilotprojekta izaicinājums risinājuma aprakstā:  1.2.1. secīgi pa soļiem aprakstīts, kā pilotprojekts risinās izvirzīto problēmu;  1.2.2. aprakstīta pilotprojekta īstenošana un plānoto sagaidāmo rezultātu atbilstība veselības nozares politikai;  1.2.3. ir pamatots, kā un kāpēc esošie risinājumi ir nepilnīgi vai līdz šim nav ieviesti. |
| 1.3. | Pilotprojekta pieteikumā ir aprakstīta sinerģija ar citiem projektiem. |
| 1.4. | Pilotprojekta inovācija atbilst inovatīvai pieejai veselības aprūpē, tā ir saistoša nozarei un paredz nozares attīstības iespējas. |
| 1.5. | Pilotprojekta pieteikumā ir norādīti īstermiņa un ilgtermiņa mērķi. Norādītie mērķi ir saistīti/tiem ir saikne ar pilotprojekta pieteikumā aprakstīto izaicinājumu. |
| **2.** | **Kritērijs: Ietekme un pieejamība** | Maksimāli 55 (piecdesmit pieci) punkti; svars 3 (trīs) |
| 2.1. | Pilotprojektā sagaidāmie rezultāti ir precīzi definēti, pamatoti un izmērāmi:  2.1.1. pilotprojekta pieteikumā ir aprakstītas metodes rezultātu sasniegšanai;  2.1.2. aprakstītās metodes ir atbilstošas sagaidāmo rezultātu izmērīšanas sasniegšanai. | *Eksperts pamato sniegto vērtējumu punktos, ievērojot kritērija izpildi kopumā un katra apakš kritērija izpildi.*  *1. Kritērijam specifiska informācija ir dota pilotprojekta pieteikumā, bet, vērtējot kritēriju,* ***jāņem vērā pilotprojekta pieteikums kopumā.***  *2. Eksperts izvērtē, vai pilotprojekts dos ieguldījumu identificētās mērķa grupas vajadzību risinājumā, atbilstoši pilotprojekta izvirzītajam mērķim un nozares politikai.* |
| 2.2. | Pilotprojekta pieteikumā ir aprakstīta pilotprojektā aprobētā pakalpojuma modeļa nākotnes ietekme uz valsts apmaksāto pakalpojumu klāstu. |
| 2.3. | Pilotprojektā tiek identificētas mērķa grupas, to vajadzības, risināmās problēmas un tās atbilst pilotprojekta izvirzītajam mērķim. |
| **3.** | **Kritērijs: Īstenošanas iespējas un nodrošinājums** | Maksimāli 20 (divdesmit) punkti; svars 3 (trīs) |
| 3.1. | Pilotprojekta pieteikumā secīgi definēti tā uzdevumi (plānotās darbības) un sagatavots laika plāns pa ceturkšņiem. | *Eksperts pamato sniegto vērtējumu punktos, ņemot vērā kritērija izpildi kopumā un katra apakš kritērija izpildi.*  *1. Kritērijam specifiska informācija ir dota pilotprojekta pieteikumā, bet, vērtējot kritēriju,* ***jāņem vērā pilotprojekta pieteikums kopumā.***  *2. Vērtē pilotprojekta īstenošanas iespējas, ieskaitot sagatavoto aktivitāšu plānu un paredzētās metodes, pilotprojekta rezultātu sasniegšanai.* |
| 3.2. | Pilotprojekta pieteikumā ir sniegta informācija par tā īstenotājiem, norādītas iesaistītās personas, organizācijas, personu grupas. |

1. Eksperts aizpilda 2.posma individuālo vērtējumu IS (skatīt nolikuma 7. pielikumu „Pilotprojekta iesnieguma individuālā vērtējuma veidlapa”) atbilstoši šādiem kritērijiem un apsvērumiem:

|  |  |  |
| --- | --- | --- |
| **Projekta iesnieguma individuālais vērtējums** | | |
| Projekta nosaukums:  Eksperts/i: | | |
| **1.** | **Kritērijs: Atbilstība un samērīgums** | Maksimāli 90 (deviņdesmit) punkti; svars 4 (četri) |
| 1.1. | Pilotprojekta kopsavilkumā norādīts mērķis, galvenie uzdevumi, pilotprojekta sasniedzamie rezultāti un plānotais budžets | *Eksperts pamato sniegto vērtējumu punktos, ņemot vērā kritērija izpildi kopumā un katra apakš kritērija izpildi.*  *1. Kritērijam specifiska informācija ir dota pilotprojekta pieteikumā, bet, vērtējot kritēriju,* ***jāņem vērā pilotprojekta pieteikums kopumā.***  *2. Pilotprojekta atbilstību un samērīgumu, tajā skaitā izvēlēto inovatīvo pieeju izvirzītās problēmas risinājumam, pilotprojekta mērķus un risinājumus, eksperts vērtē atbilstoši attiecīgās nozares/nozaru un konkrētā pilotprojekta specifikai. Par katru kritēriju un tā apakšpunktu, eksperts sniedz vērtējumu punktos, kas aprakstīti metodikas 23.punktā.*  *3. Eksperts vērtē pilotprojektā plānotās inovācijas pārnesi tālākajā darbībā un nozares attīstībā, savu vērtējumu balstot atbilstoši attiecīgās nozares vai nozaru un konkrētā pilotprojekta specifikai.* |
| 1.2. | Pilotprojekta pieteikumā ir aprakstīta problēma, ko pilotprojekts risinās. Pilotprojekta izaicinājums risinājuma aprakstā:  1.2.1. secīgi pa soļiem aprakstīts, kā pilotprojekts risinās izvirzīto problēmu;  1.2.2. aprakstīta pilotprojekta īstenošana un plānoto sagaidāmo rezultātu atbilstība veselības nozares politikai;  1.2.3. ir pamatots, kā un kāpēc esošie risinājumi ir nepilnīgi vai līdz šim nav ieviesti. |
| 1.3. | Pilotprojekta pieteikumā ir aprakstīta sinerģija ar citiem projektiem. |
| 1.4. | Pilotprojekta inovācija atbilst inovatīvai pieejai veselības aprūpē, tā ir saistoša nozarei un paredz nozares attīstības iespējas. |
| 1.5. | Pilotprojekta pieteikumā ir norādīti īstermiņa un ilgtermiņa mērķi. Norādītie mērķi ir saistīti/tiem ir saikne ar pilotprojekta pieteikumā aprakstīto izaicinājumu. |
| **2.** | **Kritērijs: Ietekme un pieejamība** | Maksimāli 130 (viens simts trīsdesmit) punkti; svars 3 (trīs) |
| 2.1. | Pilotprojektā sagaidāmie rezultāti ir precīzi definēti, pamatoti un izmērāmi:  2.1.1. pilotprojekta pieteikumā ir aprakstītas metodes rezultātu sasniegšanai;  2.1.2. aprakstītās metodes ir atbilstošas sagaidāmo rezultātu izmērīšanas sasniegšanai. | *Eksperts pamato sniegto vērtējumu punktos, ievērojot kritērija izpildi kopumā un katra apakš kritērija izpildi.*  *1. Kritērijam specifiska informācija ir dota pilotprojekta pieteikumā, bet, vērtējot kritēriju,* ***jāņem vērā pilotprojekta pieteikums kopumā.***  *2. Eksperts izvērtē pilotprojekta iesniedzēja sadarbību ar ārstniecības personu (vai citas atbilstošas) profesionālās organizācijām (Latvijas vai starptautiskas) un* *pacientu interešu aizstāvības pārstāvošām organizācijām.*  *3. Eksperts izvērtē, vai pilotprojekts dos ieguldījumu identificētās mērķa grupas vajadzību risinājumā, atbilstoši pilotprojekta izvirzītajam mērķim un nozares politikai.*  *4. Eksperts izvērtē, vai pilotprojekta ietvaros ir plāns sabiedrības informēšanai par pilotprojekta rezultātiem un pilotprojekta rezultātu sociāli ekonomiskās ietekmes vairošanā.* |
| 2.2. | Pilotprojekta pieteikumā norādītais sagaidāmais rezultāts atbilst mērķiem politikas plānošanas dokumentiem veselības aprūpes jomā. |
| 2.3. | Pilotprojekta pieteikumā ir aprakstīta pilotprojektā aprobētā pakalpojuma modeļa nākotnes ietekme uz valsts apmaksāto pakalpojumu klāstu. |
| 2.4. | Pilotprojektā tiek identificētas mērķa grupas, to vajadzības, risināmās problēmas un tās atbilst pilotprojekta izvirzītajam mērķim. |
| 2.5. | Pacienta/gala lietotāja ceļa karte pakalpojuma īstenošanai ir atbilstoša nozares politikai un ietekmē sagaidāmos rezultatīvos rādītājus. |
| 2.6. | Klīniskais algoritms/ sadarbības algoritms pilotprojekta īstenošanai ir atbilstošs nozares politikai un ietekmē sagaidāmos rezultatīvos rādītājus. |
| 2.7. | Pilotprojekts ir vērsts uz veselības aprūpes pakalpojumu pieejamības uzlabošanu pilotprojekta iesniedzēja apkalpes teritorijā. Pilotprojekta aktivitātes to īstenošanas rezultātā paredz uzlabot veselības aprūpes pakalpojumu pieejamību arī citos reģionos/visiem Latvijas iedzīvotājiem. |
| 2.8. | Ir sagatavots pilotprojekta publicitātes plāns. |
| 2.9. | Iegūts ārstniecības personu (vai citas atbilstošas) profesionālās organizācijas (Latvijas vai starptautiskas) vērtējums. |
| 2.10. | Iegūts pacientu interešu aizstāvības pārstāvošas organizācijas vērtējums. |
| **3.** | **Kritērijs: Budžeta plāns** | Maksimāli 45 (četrdesmit) punkti; svars 5 (pieci) |
| 3.1. | Pilotprojekta īstenošanas budžeta izdevumi ir pamatoti un maksājumu mērķi ir orientēti uz rezultātu. | *Eksperts pamato sniegto vērtējumu punktos, ņemot vērā kritērija izpildi kopumā un katra apakš kritērija izpildi.*  *1. Kritērijam specifiska informācija ir dota pilotprojekta pieteikumā, bet, vērtējot kritēriju,* ***jāņem vērā pilotprojekta pieteikums kopumā****.*  *2. Eksperts vērtē plānotā budžeta pamatotību un atbilstību plānotajiem rezultātiem īstenošanas periodā.*  *3. Eksperts vērtē, cik lielā mērā pilotprojekta budžets ir atbilstošs pilotprojekta mērķiem un rezultātiem. Vērtē finansējuma piesaistes rīcības plānu, ja tāds nepieciešams.*    *Viena projekta maksimālais finansējuma apjoms ir līdz 1 600 000 euro, ieskaitot pievienotās vērtības nodokli.* |
| 3.2. | Ir apzināta pilotprojekta ietekme uz institūcijas/organizācijas budžetu, kā arī ir identificēta nepieciešamā rīcība finansējuma piesaistei, ja tāds nepieciešams. |
| **4.** | **Kritērijs: Īstenošanas iespējas un nodrošinājums** | Maksimāli 80 (astoņdesmit) punkti; svars 3 (trīs) |
| 4.1. | Pilotprojekta aktivitāšu plāns ir sagatavots atbilstoši prasītajam, ir atspoguļotas aktivitātes visos projekta posmos, laika plānojums atbilst pilotprojekta ilgumam, plānā minētās darbības atbilst izvirzītajam pilotprojekta mērķim, aktivitātes ir skaidras un secīgi definētas un īstenojamas norādītajā laika posmā. | *Eksperts pamato sniegto vērtējumu punktos, ņemot vērā kritērija izpildi kopumā un katra apakš kritērija izpildi.*  *1. Kritērijam specifiska informācija ir dota pilotprojekta pieteikumā, bet, vērtējot kritēriju,* ***jāņem vērā pilotprojekta pieteikums kopumā.***  *2. Vērtē pilotprojekta īstenošanas iespējas, ieskaitot sagatavoto aktivitāšu plānu un paredzētās metodes, pilotprojekta rezultātu sasniegšanai.*  *3. Paredzētos resursus un cilvēkresursus, pieejamo infrastruktūru, vērtē atbilstoši attiecīgās nozares vai nozaru un pilotprojekta specifikai, kā arī pilotprojekta iesniedzēja un sadarbības partneru (ja tādi ir) specifikai.*  *4. Vērtē pilotprojekta izstrādāto risku un to novēršanas vai samazināšanas plānu, un vai tajos paredzētie risinājumi ir ticami.* |
| 4.2. | Pilotprojektā aprakstītie paredzētie resursi (izņemot cilvēkresursus) ir atbilstoši un pietiekami pilotprojekta mērķa sasniegšanai. |
| 4.3. | Pilotprojekta iesniedzējs ir apzinājis un aprakstījis pilotprojekta īstenošanā iesaistītos cilvēkresursus. Cilvēkresursi ir atbilstoši un pietiekami pilotprojekta mērķa sasniegšanai un pilotprojekta īstenošanai. |
| 4.4. | Izvērtēti iespējamie pilotprojekta riski, to novērtējums un izstrādāts to novēršanas vai samazināšanas pasākumu plāns. |
| 4.5. | Pilotprojektā ir sniegta informācija par sadarbības partneru (ja tādi paredzēti) plānoto ieguldījumu pilotprojekta īstenošanā:  4.5.1. ir aprakstīta partneru kapacitāte un pilotprojekta īstenošanā iesaistīto dalībnieku, tai skaitā, administratīvā personāla, aprīkojuma izmantošana, ārstniecības personu, ekspertu, funkcijas, iesaistes apjoms;  4.5.2. ir aprakstīti sadarbības partnera veicamie uzdevumi, tie ir skaidri definēti un saprotami;  4.5.3. aprakstītie paredzētie sadarbības partnera resursi ir atbilstoši un pietiekami mērķa sasniegšanai. |
| **5.** | **Kritērijs: Pēctecība un ilgtspēja** | Maksimāli 35 (trīsdesmit) punkti; svars 2 (divi) |
| 5.1. | Pilotprojektā aprakstītās īstenojamās aktivitātes veicina klimata neitralitāti un ilgtspēju. | *Eksperts pamato sniegto vērtējumu punktos, ņemot vērā kritērija izpildi kopumā un katra apakš kritērija izpildi.*  *1. Kritērijam specifiska informācija ir dota pilotprojekta pieteikumā, bet, vērtējot kritēriju,* ***jāņem vērā pilotprojekta pieteikums kopumā****.*  *2. Vērtē cik lielā mērā ir ņemta vērā sociālā atbildība, ētiskie jautājumi un dzimumu līdztiesības dimensija.*  *3.Pilotprojekta rezultātu ilgtspēja tiek vērtēta sasaistē ar Eiropas parlamenta un padomes direktīvu (ES) 2022/2464, (latviešu valodā:* [*https://eur-lex.europa.eu/legal-content/LV/TXT/?uri=CELEX:32022L2464*](https://eur-lex.europa.eu/legal-content/LV/TXT/?uri=CELEX:32022L2464)*)*  *un Apvienoto Nāciju Organizācijas (ANO) ilgtspējas attīstības mērķiem.* [*https://sdgs.un.org/sites/default/files/2023-04/SDG\_Progress\_Report\_Special\_Edition\_2023\_ADVANCE\_UNEDITED\_VERSION.pdf*](https://sdgs.un.org/sites/default/files/2023-04/SDG_Progress_Report_Special_Edition_2023_ADVANCE_UNEDITED_VERSION.pdf)  *un* [*https://sdgs.un.org/goals*](https://sdgs.un.org/goals)  *4. Vērtē plānoto rezultātu pārnesi tālākajā darbībā un nozares attīstībā, vērtē atbilstoši attiecīgās nozares vai nozaru un pilotprojekta specifikai, kā arī pilotprojekta iesniedzēja institūcijas un sadarbības partneru (ja tādi ir) specifikai.* |
| 5.2. | Ir skaidri aprakstīta pilotprojektā iegūto rezultātu pārnese tālākajā darbībā un veselības aprūpes nozares kapacitātes attīstībā. |
| 5.3. | Pilotprojekta pieteikumā ir aprakstīti īstenojamie soļi, lai pakalpojumu varētu iekļaut valsts apmaksāto veselības aprūpes pakalpojumu klāstā (Pilotprojekta pieteikumā ir norādītas izmaiņas (tai skaitā, organizatoriskā kārtībā, speciālistu izglītībā u.c.), kas jāveic citos ar konkrēto pakalpojumu saistītos veselības aprūpes pakalpojumos, procesos, normatīvajā regulējumā u.c., lai konkrēto pakalpojumu varētu ieviest pēc pilotēšanas). |
| 5.4. | Pilotprojekta apraksts demonstrē vienlīdzības, taisnīguma un dažādības ievērošanu, saskaņā ar Horizontālā principa vadlīnijām “Vienlīdzība, iekļaušana, nediskriminācija un pamattiesību ievērošana”. |

## 3.3. Ekspertu konsultatīvā tikšanās

1. Lai nodrošinātu, ka eksperts izstrādā objektīvu un argumentēti pamatotu pilotprojekta pieteikuma konsolidēto vērtējumu punktos, Dienests var organizēt ekspertu konsultatīvo tikšanos (turpmāk – konsultatīvā tikšanās). Konsultatīvajai tikšanās ir tikai konsultatīvs (padomdevēja) raksturs, ar mērķi sniegt ekspertam pēc iespējas visaptverošu skatījumu par konkursā iesniegto pilotprojektu, kas sniegtu ekspertam atbalstu pilotprojekta pieteikuma konsolidētā vērtējuma izstrādē. Pirms konsultatīvās tikšanās organizēšanas projekta sekretārs atkārtoti pārliecinās par to, vai ekspertam nav interešu konflikta ar pilotprojekta iesniedzēju, pilotprojekta vadītāju un sadarbības partneriem.
2. Lai nodrošinātu konsultatīvas tikšanās veiksmīgu darbību, projekta sekretārs katrā konsultatīvajā sanāksmē aicina Dienesta deleģētu pārstāvi būt par konsultatīvās tikšanās vadītāju, lai organizētu konsultatīvās tikšanās darbu un vadītu starp ekspertiem argumentētu diskusiju, kurai ir konsultatīvs raksturs, ar mērķi sniegt visaptverošāku skatījumu uz attiecīgajā nozares grupā konkursā iesniegto pilotprojekta pieteikuma aktualitāti un atbilstību konkrētā brīža situācijai attiecīgajā nozarē.
3. Konsultatīvajā tikšanās piedalās eksperti no attiecīgās nozaru grupas.
4. Konsultatīvās tikšanās darbs norisinās tiešsaistē, izmantojot video zvanu vai klātienē Dienesta norādītajās telpās. Par konsultatīvo tikšanos eksperti tiek iepriekš informēti.
5. Konsultatīvās tikšanās darbs tiek protokolēts, tās tiešsaistei tiek veikts videoieraksts, iepriekš par to brīdinot tikšanās dalībniekus.

## 3.4. Projekta pieteikuma konsolidētais vērtējums

1. Eksperti atbilstoši eksperta līguma uzdevumiem un termiņiem izstrādā pilotprojekta iesnieguma individuālo vērtējumu punktos atbilstoši nolikuma 7. pielikumam “Pilotprojekta pieteikuma individuālā vērtējuma veidlapa”.
2. Projekta sekretārs pilotprojekta pieteikuma vērtējumu punktos apkopo, ievērojot ekspertu iesniegtos pilotprojekta pieteikuma individuālos vērtējumus, un iesniedz konsolidēto vērtējumu Dienestam IS.

## 3.5. Pilotprojekta pieteikuma vērtēšanas procesa secība

1. Pilotprojekta pieteikuma vērtēšanas process ir sadalīts trīs kārtās – vērtējuma sniegšana par sākotnējo pilotprojekta pieteikumu un vērtējuma sniegšana par precizētu pilotprojekta pieteikumu atbilstoši atlases dokumentācijai, t.sk. pilotprojektu pieteikumu vērtēšanas kritērijiem.
2. Pirmā kārta: pilotprojekta iesnieguma vērtēšana atbilstoši atlases dokumentācijai, t.sk. pilotprojektu pieteikumu vērtēšanas kritērijiem. Eksperts rakstiski sniedz vērtējumu par pilotprojekta pieteikumu atbilstību pilotprojektu konkursa nosacījumiem, aizpildot pilotprojekta pieteikuma vērtēšanas veidlapu, ņemot vērā šādus nosacījumus:
   1. vērtējums tiek sniegts par pilotprojekta pieteikumā, tā pielikumos un publiski norādītu, ar pilotprojekta pieteikumu saistītu informāciju;
   2. vērtējumu nevar balstīt uz pieņēmumiem vai citu subjektīvu informāciju, ko nav iespējams pārbaudīt;
   3. ekspertam jāsniedz argumentēts pamatojums par vērtējamo pilotprojektu visos kritērijos, kuri ir attiecināmi uz pilotprojektu;
   4. gadījumā, ja informācija, kas norādīta pilotprojekta pieteikuma sadaļās un pielikumos ir pretrunīga vai neatbilst atlases regulējumam, eksperts norāda konstatējumu un izvirza atbilstošu nosacījumu pilotprojekta pieteikuma precizēšanai pie tā kritērija, uz kuru šī neatbilstība ir attiecināma. Šādā gadījumā eksperts, sākotnēji norāda pozitīvu vērtējumu pamatojošus faktus, turpinājumā uzskaitot konstatētās nepilnības un noslēgumā izvirzot atbilstošus nosacījumus konstatēto nepilnību novēršanai;
   5. ja eksperta rīcībā ir informācija, kas var ietekmēt pilotprojekta vērtējumu, pilotprojekta pieteikuma vērtēšanas veidlapā norāda konkrētus faktus un informācijas avotus, kas pamato pretendenta eksperta vērtējumu;
   6. veicot pārbaudi publiski pieejamos reģistros (ja šāda pārbaude ir nepieciešama atbilstoši atlases dokumentācijai), eksperts fiksē pārbaudīto informāciju, saglabājot izdruku no publiskā reģistra vai ekrānšāviņu. Izdruka un/vai ekrānšāviņš jāuzglabā visa projekta darbības laikā, tas ir līdz 2026. gada 30. augustam;
   7. atbilstoši metodikā norādītajam, eksperts piešķir attiecīgu punktu skaitu kvalitātes kritērijos un pamato piešķirto punktu skaitu vērtēšanas veidlapā;
   8. eksperts norāda uz nepilnībām un/vai pretrunām un izstrādā priekšlikumus/ieteikumus (precizējamiem kritērijiem), vai arī pamato pilotprojekta pieteikuma noraidīšanas iemeslus (neprecizējamiem kritērijiem). Eksperts savā vērtējumā detalizēti apraksta, kurā no pilotprojekta pieteikuma sadaļām vai no pilotprojektam pievienotās dokumentācijas ir pieejama informācija/dati par sniegto vērtējumu, kā arī apraksta un pamato tā vērtējuma rezultātu.
3. Otrā kārta: precizēta pilotprojekta pieteikuma vērtēšana atbilstoši atlases normatīvajam regulējumam, t.sk. projektu pieteikumu vērtēšanas kritērijiem. Eksperts rakstiski sniedz vērtējumu par precizētā pilotprojekta pieteikuma atbilstību pilotprojektu konkursa nosacījumiem, aizpildot pilotprojekta pieteikuma vērtēšanas veidlapu. Vērtēšanas veidlapā norāda izvirzīto nosacījumu un pamatojumu vērtējumam par tā izpildi vai neizpildi, vienlaikus ņemot vērā šādus nosacījumus:
   1. pilotprojekta pieteikuma vērtēšanas veidlapā neiekļauj kritērijus, atbilstoši kuriem netika izvirzīti nosacījumi, ja vien iesniegto pilotprojekta pieteikuma precizējumu rezultātā netiek ietekmēts arī tāda kritērija vērtējums, kurā netika izvirzīti nosacījumi;
   2. vērtējums tiek sniegts par pilotprojekta pieteikumā, tā pielikumos un publiski norādītu, ar pilotprojekta pieteikumu saistītu informāciju;
   3. vērtējumu nevar balstīt uz pieņēmumiem vai citu subjektīvu informāciju, ko nav iespējams pārbaudīt;
   4. ekspertam jāsniedz argumentēts pamatojums par vērtējamo pilotprojektu visos kritērijos, kuri ir attiecināmi uz pilotprojektu;
   5. ja eksperta rīcībā ir informācija, kas var ietekmēt pilotprojekta vērtējumu, vērtēšanas veidlapā norāda konkrētus faktus un informācijas avotus, kas pamato eksperta vērtējumu;
   6. veicot pārbaudi publiski pieejamos reģistros (ja šāda pārbaude ir nepieciešama atbilstoši atlases dokumentācijai), eksperts fiksē pārbaudīto informāciju, saglabājot izdruku no publiskā reģistra vai ekrānšāviņu. Izdruka un/vai ekrānšāviņš jāuzglabā jāuzglabā visa projekta darbības laikā, tas ir līdz 2026. gada 30. augustam;
   7. atbilstoši metodikā norādītajam, eksperts piešķir attiecīgu punktu skaitu kvalitātes kritērijos un pamato piešķirto punktu skaitu vērtēšanas veidlapā;
   8. eksperts norāda uz nepilnībām un/vai pretrunām un izstrādā priekšlikumus/ieteikumus (precizējamiem kritērijiem), vai arī pamato pilotprojekta pieteikuma noraidīšanas iemeslus (neprecizējamajiem kritērijiem). Eksperts savā vērtējumā detalizēti apraksta, kurā no pilotprojekta pieteikuma sadaļām vai no pilotprojektam pievienotās dokumentācijas ir pieejama informācija/dati par sniegto vērtējumu, kā arī apraksta un pamato tā vērtējuma rezultātu.
4. Trešā kārta: pilotprojekta pieteikuma izvirzīto tehnisko precizējumu vērtēšana saskaņā ar pirmās vai otrās vērtējuma kārtas darba izpildes rezultātā konstatēto (ja attiecināms):
   1. eksperts rakstiski sniedz vērtējumu, vai ir nodrošināta tehnisko precizējumu izpilde atbilstoši konstatētajam darba uzdevuma pirmās vai otrās kārtas izpildes ietvaros;
   2. eksperts norāda uz nepilnībām un/vai pretrunām, kuru izpilde nav nodrošināta vai nodrošināta nepilnīgi.

1. Definīcija, kas minēta Ārstniecības likuma 1.pantā. [↑](#footnote-ref-2)